**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**……….............................. 2019 թվականի N..….. – Ն**

**ՎԻՃԱԿԱԽԱՂԵՐԻ ԿԱԶՄԱԿԵՐՊՄԱՆ ԳՈՐԾՈՒՆԵՈՒԹՅՈՒՆԻՑ ՍՏԱՑՎՈՂ ԵԿԱՄՈՒՏՆԵՐԻ ՀԱՇՎԱՌՄԱՆ ՈՒ ԴՐԱ ՆԿԱՏՄԱՄԲ ՀՍԿՈՂՈՒԹՅԱՆ**

**ԻՐԱԿԱՆԱՑՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ**

Հիմք ընդունելով Հայաստանի Հանրապետության հարկային օրենսգրքի 257-րդ հոդվածի 3-րդ մասը` Հայաստանի Հանրապետության կառավարությունը ***որոշում է.***

1. Սահմանել վիճակախաղերի կազմակերպման գործունեությունից ստացվող եկամուտների հաշվառման ու դրա նկատմամբ հսկողության իրականացման կարգը համաձայն հավելվածի:
2. Սույն որոշումն ուժի մեջ մտնելուց հետո 15-օրյա ժամկետում հարկային մարմինը հաստատում է հսկիչ նշանի նմուշը (էսքիզը) և այն հաստատելուց հետո 90 օրվա ընթացքում ապահովում է հսկիչ նշանների տպագրությունը և էլեկտրոնային գրան­ցում­ների կատարման համակարգի գործարկումը: Էլեկտրոնային գրանցումների կատարման համակարգի գործարկման և համակարգից օգտվելու ուղեցույցը հարկային մարմինը տեղադրում է իր պաշտոնական կայք էջում:
3. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

Հավելված

ՀՀ կառավարության \_\_\_\_\_ թվականի

\_\_\_\_\_\_\_\_\_\_\_\_\_\_ \_\_\_\_-ի N\_\_\_\_Ն որոշման

**ԿԱՐԳ**

**ՎԻՃԱԿԱԽԱՂԵՐԻ ԿԱԶՄԱԿԵՐՊՄԱՆ ԳՈՐԾՈՒՆԵՈՒԹՅՈՒՆԻՑ ՍՏԱՑՎՈՂ ԵԿԱՄՈՒՏՆԵՐԻ ՀԱՇՎԱՌՄԱՆ ՈՒ ԴՐԱ ՆԿԱՏՄԱՄԲ ՀՍԿՈՂՈՒԹՅԱՆ**

**ԻՐԱԿԱՆԱՑՄԱՆ**

**I. Ընդհանուր դրույթներ**

1. Սույն կարգով կարգավորվում են խաղարկությունով, ոչ խաղարկությունով և (կամ) համակցված վիճակախաղերի (այսուհետ` վիճակախաղ) կազմակերպման գոր­ծու­­նեութ­յունից ստացվող եկամուտների հաշվառման ու դրա նկատմամբ հսկողության իրա­կա­նաց­ման հետ կապված հարաբերությունները:

2. Վիճակախաղի կազմակերպման գործունեությունից ստացվող եկամուտների հաշ­վա­ռումը ու դրա նկատմամբ հսկողությունն իրականացվում է վիճակախաղի կազ­մա­կերպչի կողմից վիճակախաղի տոմսի վրա հսկիչ նշանների փակցման և հարկային մարմնի էլեկտրոնային համակարգում էլեկտրոնային եղանակով կատարված գրան­ցում­ների միջոցով:

**II. Հսկիչ նշաններ կիրառելու պարտավորություն կրողները, հսկիչ նշանների տրամադրման և վերադարձման կարգը**

3. Հսկիչ նշաններ կիրառելու պարտավորություն կրում են Հայաստանի Հան­րա­պե­տութ­յունում գրանցված (հաշվառված) վիճակախաղի կազմակերպման գործունեություն իրա­կանացնելու լիցենզիա ստացած առևտրային կազմակերպությունները (այսուհետ՝ վիճակախաղի կազմակերպիչ):

4. Հսկիչ նշանները տրամադրում է հարկային մարմինը` էլեկտրոնային եղանակով ներկայացված՝ սույն կարգի N1 ձևի դիմումի (այսուհետ՝ դիմում) և դիմումի ներկայացման օրվա դրությամբ նախկինում ստացված` հսկիչ նշանների օգտագործման մասին հաշ­վետվության (այսուհետ՝ հաշվետվության) հիման վրա (բացառությամբ առաջին անգամ հսկիչ նշաններ ձեռք բերելու դեպքի), դիմում ներկայացրած վիճակախաղի կազ­մա­կերպչի լիազորած ֆիզիկական անձին, դիմումը ներկայացնելուց հետո երեք աշխա­տան­քային օրվա ընթացքում:

5. Հսկիչ նշանների տրամադրման դիմումը հարկային մարմինը մերժում է, եթե

1) սույն կարգի 4-րդ կետում նշված հաշվետվությունը չի ներկայացվել,

2) դիմումը և հաշվետվությունը ներկայացվել են ոչ սույն կարգի ձևին և լրացման կարգին համապատասխան,

3) դիմումը ներկայացնելու օրվա դրությամբ առկա են վիճակախաղի կազմակերպչի կողմից հարկային մարմնից դեռևս չստացված հսկիչ նշաններ:

6. Դիմումի բավարարման օրվան հաջորդող 30 օրվա ընթացքում հսկիչ նշանները վիճակախաղի կազմակերպչի կողմից չստացվելու դեպքում՝ հարկային մարմինը դիմումը չեղյալ է համարում:

7. Չօգտագործված հսկիչ նշանները վերադարձվում են հարկային մարմին՝ էլեկտրոնային եղանակով ներկայացված՝ սույն կարգի N2 ձևի դիմումի հիման վրա՝

1) խաղարկությամբ կամ համակցված վիճակախաղի կազմակերպչի կողմից ստեղծված` վիճակախաղի չիրացված տոմսերի հաշվառման, մարման և պահպանման հանձնաժողովի մասնակցությամբ հերթական խաղարկության անցկացումից առաջ հաշվառելուց և մարելուց հետո` ոչ շուտ քան 4 ժամ, բայց ոչ ուշ, քան 3 ժամ առաջ,

2) ոչ խաղարկությունով վիճակախաղի կազմակերպիչի կողմից նախքան այդ տոմսերի իրացումը:

Վնասված հսկիչ նշանները հարկային մարմին վերադարձվում են յուրաքանչյուր կիսամյակի արդյունքներով, մինչև կիսամյակին հաջորդող ամսվա 20-ը ներառյալ:

8. Վնասված հսկիչ նշանները հարկային մարմին վերադարձվում են հետևյալ պայմանների պահպանմամբ.

1) հսկիչ նշանները էջերի վրա պետք էփակցված լինեն առանձին` առանց ծալքերի և անհարթությունների.

2) պետք է պարզ երևա հսկիչ նշանի սերիան և համարը.

3) հսկիչ նշանի պատռվածքի դեպքում պատռված մասերը պետք է միացված լինեն:

9. Հարկային մարմինը N2 ձևի դիմումն ստանալուց հետո` տաս աշխատանքային օրվա ընթացքում ստուգում է վնասված հսկիչ նշանների համապատասխանությունը սույն կարգի 8-րդ կետով սահմանված պահանջներին և ընդունում է որոշում այդ պահանջ­ներին դրանց համապատասխանության (անհամապատասխանության) մասին և որոշման ընդունման օրվան հաջորդող երկու աշխատանքային օրվա ընթացքում ծանուցում է վիճակախաղի կազմակերպչին:

10. Հսկիչ նշանների՝ սույն կարգի 8-րդ կետով սահմանված պահանջներին համապատասխանության դեպքում հարկային մարմինը ընդունում է վերադարձված վնասված հսկիչ նշանները, իսկ անհամապատասխանության դեպքում վերադարձնում է վիճակախաղի կազմակերպչին:

11. Չօգտագործված հսկիչ նշանները հարկային մարմինը հետ է ընդունում առանց սույն կարգի 8-րդ կետով սահմանված պահանջներին դրանց համապատասխանությունը ստուգելու:

12. Հսկիչ նշանը համարվում է խիստ հաշվառման փաստաթուղթ: Հարկային մարմինը վիճակախաղի յուրաքանչյուր կազմակերպչի համար էլեկտրոնային եղանակով վարում է հսկիչ նշանների հաշվառման քարտ: Քարտում նշվում են տրամադրված, հետ ընդունված հսկիչ նշանների քանակները, սերիաները և համարները:

**III. Հսկիչ նշանների փակցման կանոնները**

13. Վիճակախաղի կազմակերպիչը վիճակախաղերի տոմսերի վրա փակցնում է հարկային մարմնից ձեռք բերված հսկիչ նշաններ:

14. Վիճակախաղերի տոմսերի վրա փակցված հսկիչ նշանները պետք է համա­պա­տաս­խանեն հարկային մարմնի կողմից սահմանված տեխնիկական պահանջներին, լինեն չվնասված և ամբողջական:

15. Հսկիչ նշանը պետք է փակցված լինի վիճակախաղի տոմսի վրա տեսանելի տեղում: Պետք է հստակ երևա հսկիչ նշանի սերիան և համարը:

16. Արգելվում է հաստատված նմուշի հսկիչ նշանի վրա կատարել նշագրումներ (կնիքներով, դրոշմակնիքներով կամ այլ կերպ) կամ ամբողջությամբ կամ դրանց մի մասը ծածկել անթափանց թաղանթներով:

17. Հսկիչ նշանները վիճակախաղերի տոմսերի վրա փակցվում են ոչ ուշ, քան մինչև այդ տոմսերի օտարումը:

18. Վիճակախաղի կազմակերպիչը մինչև հսկիչ նշաններով փակցված վիճա­կա­խաղի տոմսերի օտարումը, հարկային մարմնի էլեկտրոնային համակարգում էլեկտր­ո­նային եղանակով կատարում է գրանցումներ, իսկ անհրաժեշտության դեպքում՝ էլեկտրո­նային եղանակով կատարում է ճշգրտումներ այդ գրանցումներում: Էլեկտրոնային եղա­նա­կով կատարված գրանցումները պետք է վերաբերեն վիճակախաղի տոմսի անվան­մանը, սերիային և համարին, արժեքին, վիճակախաղի խաղարկության հերթական համարին և վիճակախաղի տոմսին համապատասխան վերագրված հսկիչ նշանի սերիային ու համարին:

19. Առանց հսկիչ նշանի կամ վնասված կամ ոչ ամբողջական կամ հսկիչ նշանով փակցման ենթակա վիճակախաղի տոմսի սերիային ու համարին, տեսակին, նկարագրին չհամապատասխանող հսկիչ նշաններով վիճակախաղի տոմսեր օտարելը համարվում է հսկիչ նշանների կիրառման կանոնների խախտում:

20. Վիաճակախաղի կազմակերպչի կողմից արգելվում է հարկային մարմնից ձեռք բերված հսկիչ նշանների օտարումը կամ փոխանցումը (տրամադրումը, հատկացումը) այլ անձանց:

**IV. Հսկիչ նշանների տեխնիկական պահանջների սահմանումը**

21. Վիճակախաղի տոմսի համար կիրառվող հսկիչ նշանի նմուշը, չափը, ձևը, գույնը և տեխնիկական պահանջները սահմանում է հարկային մարմինը:

22. Հսկիչ նշանը վիճակախաղի տոմսի վրա փակցնելուց (օգտագործելուց) հետո պետք է բացառվի այն անվնաս պոկելու հնարավորությունը:

23. Հսկիչ նշանները պետք է հնարավորություն ընձեռեն Apple iOS 6, Android 4, Windows Phone 8, ինչպես նաև համարժեք կամ առավել բարձր օպերացիոն համակարգերից որևէ մեկով աշխատող համընդհանուր օգտագործման էլեկտրոնային շարժական սարքի (բջջային հեռախոս, պլանշետ և այլն) միջոցով տեսանելի դարձնելու վիճակախաղի կազմակերպչի անվանումը, հասցեն, ՀՎՀՀ-ն, վիճակախաղի անվանումը և տոմսի արժեքը:

Ձև N1

|  |  |
| --- | --- |
| **ՀՍԿԻՉ ՆՇԱՆՆԵՐԻ ՏՐԱՄԱԴՐՄԱՆ** **ԴԻՄՈՒՄ ԵՎ ՕԳՏԱԳՈՐԾՄԱՆ ՄԱՍԻՆ ՀԱՇՎԵՏՎՈՒԹՅՈՒՆ**  | Փաստաթղթի հերթական համարը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(լրացվում է հարկային մարմնի կողմից) |
| 1. Հարկ վճարողի հաշվառման համարը |  |  |  |  |  |  |  |  |
| 2. Հարկ վճարողի անվանումը |  |
| 3. Հարկ վճարողի գտնվելու վայրը |  |
| 4. Ստացման հասցեն |  |
| **ԲԱԺԻՆ 1. ԴԻՄՈՒՄ ՀՍԿԻՉ ՆՇԱՆՆԵՐԻ ՏՐԱՄԱԴՐՄԱՆ**  |
| 5. Հսկիչ նշաններիանհրաժեշտ քանակը |  |
| **ԲԱԺԻՆ 2. ՀԱՇՎԵՏՎՈՒԹՅՈՒՆ ՀՍԿԻՉ ՆՇԱՆՆԵՐԻ ՕԳՏԱԳՈՐԾՄԱՆ ՄԱՍԻՆ**  |
| 6. Հաշվետու ժամանակահատվածը (լրացվում է հաշվետվության մեջ ներառված ժամանակահատվածը | «---» ------------------------ 20 թ.-ից «---» ----------------------- 20 թ. |
| **ՀՍԿԻՉ ՆՇԱՆՆԵՐԻ ՕԳՏԱԳՈՐԾՄԱՆ ՄԱՍԻՆ ՀԱՇՎԵՏՎՈՒԹՅՈՒՆ** |
| Հսկիչ նշանների տրամադրման հաշվար-կային փաստաթղթի համարը, ամսաթիվը | Տրամադրված հսկիչ նշանների քանակը (հատ) | Օգտա-գործված հսկիչ նշանների քանակը (հատ) | Հետ վերադարձված հսկիչ նշանների քանակը (հատ) | Հսկիչ նշանների մնացորդը դիմումի ներկայացման օրվա դրությամբ (հատ) |
| Չօգտագործված | Վնասված |
| 1 | 2 | 3 | 4 | 5 | 6 |
|  |  |  |  |  |  |
| Ընդամենը |  |  |  |  |  |

Պատասխանատու անձ -------------------------------------------------------------------------

 (ստորագրությունը, անունը, ազգանունը)

**ԼՐԱՑՄԱՆ ԿԱՐԳԸ**

**ՀՍԿԻՉ ՆՇԱՆՆԵՐԻ ՏՐԱՄԱԴՐՄԱՆ ԴԻՄՈՒՄԻ ԵՎ ՕԳՏԱԳՈՐԾՄԱՆ ՄԱՍԻՆ ՀԱՇՎԵՏՎՈՒԹՅԱՆ**

1. Հսկիչ նշանների տրամադրման դիմումի, օգտագործման մասին հաշվետվության (այսուհետ՝ դիմում-հաշվետվություն) 1-ին կետում լրացվում է հարկ վճարողի հաշվառման համարը (ՀՎՀՀ):
2. Դիմում-հաշվետվության 2-րդ կետում լրացվում է իրավաբանական անձի անվանումը:
3. Դիմում-հաշվետվության 3-րդ կետում լրացվում է իրավաբանական անձի գտնվելու վայրը:
4. Դիմում-հաշվետվության 4-րդ կետում հարկ վճարողը ընտրում է հարկային մարմնի հարկ վճարողների սպասարկման վարչության համապատասխան բաժինը (բաժնի անվանումը և հասցե), որտեղից ցանկանում է ստանալ հսկիչ նշանները:
5. Դիմում-հաշվետվության 5-րդ կետում լրացվում է հսկիչ նշանների անհրաժեշտ քանակը:
6. Դիմում-հաշվետվության 6-րդ կետում լրացվում է այն հաշվետու ժամանակահատվածը, որի համար ներկայացվում է հաշվետվությունը:
7. Հաշվետվության՝
8. 1-ին սյունակում լրացվում է հաշվետու ժամանակահատվածում հարկային մարմնի կողմից տրամադրված, օգտագործված, հետ վերադարձված և դիմումի ներկայացման օրվա դրությամբ մնացորդ հսկիչ նշանների տրամադրման հաշվարկային փաստաթղթի համարը, ամսաթիվը,
9. 2-րդ սյունակում լրացվում է հաշվետու ժամանակահատվածում հսկիչ նշանների ստացման հաշվարկային փաստաթղթով հարկային մարմնի կողմից տրամադրված հսկիչ նշանների քանակը,
10. 3-րդ սյունակում լրացվում է հաշվետու ժամանակահատվածում օգտագործված հսկիչ նշանների քանակը,
11. 4-րդ սյունակում լրացվում է հաշվետու ժամանակահատվածում հարկային մարմին հետ վերադարձված՝ չօգտագործված հսկիչ նշանների քանակը,
12. 5-րդ սյունակում լրացվում է հաշվետու ժամանակահատվածում հարկային մարմին հետ վերադարձված՝ վնասված հսկիչ նշանների քանակը,
13. 6-րդ սյունակում լրացվում է հսկիչ նշանների մնացորդը՝ հարկային մարմին հսկիչ նշանների տրամադրման դիմումի ներկայացման օրվա դրությամբ,
14. «Ընդամենը» տողում լրացվում է համապատասխան սյունակներում լրացված թվերի հանրագումարը:
15. «Պատասխանատու անձ» տողում լրացվում է դիմում-հաշվետվությունը ներկայացնող հարկ վճարողի պատասխանատու անձի ստորագրությունը, անունը, ազգանունը:

Ձև N2

|  |  |
| --- | --- |
| **ԴԻՄՈՒՄ****ՉՕԳՏԱԳՈՐԾՎԱԾ ԿԱՄ ՎՆԱՍՎԱԾ ՀՍԿԻՉ ՆՇԱՆՆԵՐԻ ՎԵՐԱԴԱՐՁՄԱՆ** | Փաստաթղթի հերթական համարը\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(լրացվում է հարկային մարմնի կողմից) |
| 1. Հարկ վճարողի հաշվառման համարը |  |  |  |  |  |  |  |  |
| 2. Հարկ վճարողի անվանումը |  |
| 3. Հարկ վճարողի գտնվելու վայրը |  |
| 4. Վերադարձման հասցեն |  |
| **ԲԱԺԻՆ 1. ՎԵՐԱԴԱՐՁՄԱՆ ԵՆԹԱԿԱ ՉՕԳՏԱԳՈՐԾՎԱԾ ՀՍԿԻՉ ՆՇԱՆՆԵՐ** |
| Հ/Հ | Հաշվարկային փաստաթղթի համարը, ամսաթիվը | Սերիան | Համարը | Քանակը |
| 1 | 2 | 3 | 4 | 5 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| Ընդամենը |  |
| **ԲԱԺԻՆ 2. ՎԵՐԱԴԱՐՁՄԱՆ ԵՆԹԱԿԱ ՎՆԱՍՎԱԾ ՀՍԿԻՉ ՆՇԱՆՆԵՐ** |
| Հ/Հ | Հաշվարկային փաստաթղթի համարը, ամսաթիվը | Սերիան | Համարը | Քանակը |
| 1 | 2 | 3 | 4 | 5 |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| Ընդամենը |  |  |

Պատասխանատու անձ -------------------------------------------------------------------------

 (ստորագրությունը, անունը, ազգանունը)

**ԼՐԱՑՄԱՆ ԿԱՐԳ**

**ՉՕԳՏԱԳՈՐԾՎԱԾ ԿԱՄ ՎՆԱՍՎԱԾ ՀՍԿԻՉ ՆՇԱՆՆԵՐԻ ՎԵՐԱԴԱՐՁՄԱՆ ԴԻՄՈՒՄԻ**

1. Չօգտագործված կամ վնասված հսկիչ նշանների վերադարձման դիմումի (այսուհետ՝ դիմում) 1-ին կետում լրացվում է հարկ վճարողի հաշվառման համարը (ՀՎՀՀ):
2. Դիմումի 2-րդ կետում լրացվում է իրավաբանական անձի անվանումը:
3. Դիմումի 3-րդ կետում լրացվում է իրավաբանական անձի գտնվելու վայրը:
4. Դիմումի 4-րդ կետում հարկ վճարողը ընտրում է հարկային մարմնի հարկ վճարողների սպասարկման վարչության համապատասխան բաժինը (բաժնի անվանումը և հասցեն), որտեղ ցանկանում է վերադարձնել չօգտագործված կամ վնասված հսկիչ նշանները:
5. Դիմումի բաժին 1-ի աղյուսակի՝
6. 2-րդ սյունակում լրացվում է վերադարձման ենթակա չօգտագործված հսկիչ նշանների ստացման հաշվարկային փաստաթղթի համարը, ամսաթիվը,
7. 3-րդ սյունակում լրացվում է վերադարձման ենթակա չօգտագործված հսկիչ նշանների սերիան,
8. 4-րդ սյունակում լրացվում է վերադարձման ենթակա չօգտագործված հսկիչ նշանների համարը, ընդ որում իրար հաջորդող համարների դեպքում լրացվում են առաջին և վերջին համարները (0000000000-0000000000),
9. 5-րդ սյունակում լրացվում է վերադարձման ենթակա չօգտագործված հսկիչ նշանների քանակը (տվյալ տեսակի մասով),
10. «Ընդամենը» տողում լրացվում է 5-րդ սյունակի հանրագումարը:
11. Դիմումի բաժին 2-ի աղյուսակի`
12. 2-րդ սյունակում լրացվում է վերադարձման ենթակա վնասված ակցիզային դրոշմանիշերի և (կամ) դրոշմապիտակների ստացման հաշվարկային փաստաթղթի համարը, ամսաթիվը,
13. 3-րդ սյունակում լրացվում է վերադարձման ենթակա վնասված հսկիչ նշանների սերիան,
14. 4-րդ սյունակում լրացվում է վերադարձման ենթակա վնասված հսկիչ նշանների համարը, ընդ որում իրար հաջորդող համարների դեպքում լրացվում են առաջին և վերջին համարները (0000000000-0000000000),
15. 5-րդ սյունակում լրացվում է վերադարձման ենթակա վնասված հսկիչ նշանների քանակը,
16. «Ընդամենը» տողում լրացվում է 5-րդ սյունակի հանրագումարը:
17. «Պատասխանատու անձ» տողում լրացվում է դիմումը ներկայացնող հարկ վճա­րողի պատասխանատու անձի ստորագրությունը, անունը, ազգանունը: